2.4 การประกอบธุรกิจของแต่ละสายผลิตภัณฑ์

บริษัทมีการประกอบธุรกิจโดยสายธุรกิจเหล็ก เป็นธุรกิจหลักของบริษัท ซึ่งในปี 2546
บริษัทมีธุรกิจในส่วนของธุรกิจเกษตรกรรมด้วย แต่ได้ยกเลิกไปแล้วตั้งแต่สิ้นปี 2551
ดังนั้นปัจจุบันสายธุรกิจเหล็กจึงเป็นธุรกิจหลักของบริษัทเพียงอย่างเดียวจึงทำให้สัดส่วนรายได้ทั้งหมดของบริษัทมาจากสายธุรกิจเหล็ก

1. ลักษณะของผลิตภัณฑ์

บริษัทประกอบกิจการโรงงานอุตสาหกรรมผลิตโครงสร้างเหล็กขนาดใหญ่ (Fabricated Steel)
สำหรับโครงการก่อสร้างทั้งในประเทศและต่างประเทศ โดยส่วนใหญ่ ร้อยละ 90
เป็นการผลิตและจำหน่ายโครงสร้างเหล็กขนาดใหญ่ให้กับผู้รับเหมารายใหญ่ในประเทศญี่ปุ่นเป็นหลัก
ได้แก่ บริษัท คาจิมา คอร์ปเปอเรชั่น (Kajima Corporation) บริษัท ทาเกนากา
คอร์ปเปอเรชั่น (Takenaka Corporation) บริษัท ชิมิสุ (Shimizu) บริษัทโอบายาชิ
(Obayashi)
โดยโครงสร้างเหล็กที่บริษัทผลิตจะนำมาใช้สำหรับประกอบขึ้นงานโครงสร้างขนาดใหญ่
ซึ่งจะผลิตตามความต้องการของเจ้าของงานในแต่ละโครงการ เช่น โครงการก่อสร้างอาคารสูง
โรงไฟฟ้า สะพาน Terminal ของสนามบิน เป็นต้น นอกจากนี้
บริษัทยังรับจ้างผลิตโครงสร้างเหล็กทั่วไป ได้แก่ โครงหลังคา
เสาหรือคานที่ใช้กับการก่อสร้างในประเทศ
โดยใช้สายการผลิตเช่นเดียวกับโครงสร้างเหล็กขนาดใหญ่ซึ่งจะผลิตตามแบบของผู้ว่าจ้าง

โครงสร้างเหล็กที่บริษัทผลิตมี 2 ประเภท คือ งานผลิตโครงสร้างเหล็กที่นำมาใช้เป็นเสา
(Column-Box) และงานผลิตโครงสร้างเหล็กที่นำมาใช้เป็นคาน (Beam)
ซึ่งเป็นส่วนประกอบที่สำคัญของอาคาร โดยมีจุดเด่นทางด้านคุณภาพการผลิต
ประหยัดเวลาในการก่อสร้าง ลดมลภาวะในบริเวณหน่วยงานก่อสร้าง
และสามารถรับแรงสั่นสะเทือนได้ดี

ลักษณะของงานคาน (Beam)
จะมีการตัดตามขนาดที่แบบกำหนดโดยเป็นการผลิตตามขนาดที่ลูกค้าต้องการ ซึ่งต่างกับคานประเภท
Beam Roll-H ซึ่งเป็นคานที่หล่อสำเร็จรูปและมีขนาดจำกัด

ส่วนลักษณะของงานเสา (Column-Box)
จะมีโครงสร้างทั้งที่มีไดอาแฟรมประกอบอยู่ภายนอกหรือภายในเสา
ซึ่งไดอาแฟรมเป็นส่วนที่เชื่อมต่อและรับแรงจากคานเพื่อถ่ายน้ำหนักลงไปที่เสา
โดยการเชื่อมไดอาแฟรมภายในให้ติดกับเสานั้น
ต้องมีเครื่องมือที่ทันสมัยและอาศัยความชำนาญของช่างเชื่อม
ซึ่งเมื่อเชื่อมแล้วจะไม่เห็นแนวเชื่อมแต่มีความแข็งแรง

งานที่ออกแบบเพื่อใช้โครงสร้างเหล็กนั้น
สิ่งสำคัญคือสามารถรับแรงสั่นสะเทือนจากแผ่นดินไหวได้ดีกว่าคอนกรีตเสริมเหล็ก
อีกทั้งขนาดจะเล็กและเบากว่าคอนกรีต ในปัจจุบันโครงสร้างเหล็กขนาดใหญ่ (Fabricated
steel) เป็นวัสดุก่อสร้างที่ได้รับความนิยมและนำมาทดแทนคอนกรีตเสริมเหล็ก (Reinforced
concrete) มากขึ้นเป็นลำดับ โดยวัตถุดิบที่สำคัญได้แก่ เหล็กแผ่นรีดร้อนคุณภาพสูง (Special
hot rolled sheet) ซึ่งบริษัทนำเข้าวัตถุดิบดังกล่าวจากประเทศญี่ปุ่น และเกาหลี
โครงสร้างเหล็กขนาดใหญ่มีการใช้กันมากในประเทศที่มีแผ่นดินไหวเกิดขึ้นบ่อยครั้ง เช่น ญี่ปุ่น
และไต้หวัน เป็นต้น

ผลิตภัณฑ์ของบริษัทมีจุดเด่นทางด้านคุณภาพซึ่งได้มาตรฐานสามารถผลิตได้สูงกว่ามาตรฐาน JASS 6
(Japanese Architectural Standard Specification)
และเป็นไปตามเงื่อนไขที่กฎหมายของประเทศญี่ปุ่นกำหนด
อีกทั้งสามารถประหยัดเวลาในการก่อสร้าง
วัสดุเหล็กที่บริษัทใช้ทำการผลิตมีความทนทานของเนื้อเหล็ก
ซึ่งสามารถรับแรงสั่นสะเทือนจากแผ่นดินไหวได้ดีกว่าคอนกรีตเสริมเหล็ก โดยวัตถุดิบที่สำคัญ ได้แก่
เหล็กแผ่นรีดร้อนคุณภาพสูง (Special hot rolled sheet)
ซึ่งบริษัทนำเข้าวัตถุดิบดังกล่าวจากประเทศญี่ปุ่นเป็นหลัก และประเทศเกาหลี
ทั้งนี้ประเทศไทยไม่มีการผลิตเหล็กแผ่นรีดร้อนที่มีคุณสมบัติดังกล่าว
ปัจจุบันชิ้นงานที่ผลิตส่วนใหญ่เป็นการผลิตสำหรับโครงการก่อสร้างในประเทศญี่ปุ่น
โดยในการผลิตบริษัทได้ลงทุนในเครื่องจักรที่ทันสมัยและได้รับการถ่ายทอดเทคโนโลยีจากประเทศญี่ปุ่น
ตลอดจนบริษัทมีห้องทดลอง (Test Room) เพื่อทดสอบและควบคุมคุณภาพของชิ้นงาน
ซึ่งบริษัทได้นำเข้าเครื่องมือที่ใช้ในการทดสอบจากต่างประเทศ
และบริษัทได้รับความร่วมมือจากคณาจารย์จากสถาบันเทคโนโลยีพระจอมเกล้าพระนครเหนือ
ในการพัฒนา วางระบบการทดสอบ และจัดอบรมพนักงานที่เกี่ยวข้อง
และขณะนี้ห้องทดสอบดังกล่าวก็ได้รับมาตรฐาน ISO/IEC 17025:2005
ได้รับการรับรองห้องปฎิบัติการของสำนักงานมาตรฐานผลิตภัณฑ์อุตสาหกรรม
ตามมาตรฐานข้อกำหนดทั่วไปว่าด้วยความสามารถของห้องปฎิบัติการทดสอบและห้องปฎิบัติการสอบเทียบแล้ว

สิทธิประโยชน์จากบัตรส่งเสริมการลงทุน

โดยในปี 2552 บริษัทได้ยื่นคำขอรับสิทธิประโยชน์จากบัตรส่งเสริมการลงทุน สำหรับโรงงานใหม่ 1
โรงงาน เนื้อที่ประมาณ 8,500 ตารางเมตร สามารถสรุปได้ดังนี้

+---------------------------------------------------+------------------+
| บัตรส่งเสริมเลขที่                                     | 1064(2)/2553     |
+---------------------------------------------------+------------------+
| รายละเอียด                                         | 16 / 12 /2552    |
|                                                   |                  |
| 1.  วันที่ได้รับอนุมัติ                                   |                  |
+---------------------------------------------------+------------------+
| 2.  เพื่อส่งเสริมการลงทุนในกิจการ                       | ผลิตโค            |
|                                                   | รงสร้างโลหะที่ใช้ในก |
|                                                   | ารก่อสร้างหรืองานอุต |
|                                                   | สาหกรรมหรือการซ่อม |
|                                                   | Platform         |
+---------------------------------------------------+------------------+
| 3.  สิทธิประโยชน์สำคัญที่ได้รับ                           | ได้รับ             |
|                                                   |                  |
|     1.  ได้รับการยก                                 | 5 ปี              |
| เว้นอากรขาเข้าสำหรับเครื่องจักรที่ใช้ในโครงการใหม่ที่ขอส่งเสริม | นับแต่วันที่มีรายได้จาก |
|                                                   | การประกอบกิจการนั้น |
|     2.  ได้รับยกเว้นภาษีเงินได้นิติบ                      |                  |
| ุคคลสำหรับกำไรสุทธิที่ได้จากการประกอบกิจการที่ได้รับการส่งเสริม | 1 ปี              |
|         รวมกันไม่เกิน 173.365                        | นับ               |
|                                                   | ตั้งแต่วันนำเข้าวันแรก |
| ล้านบาทและได้รับยกเว้นไม่ต้องนำเงินปันผลจากกิจการที่ได้รับการส |                  |
| ่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษี |                  |
|                                                   |                  |
|     3.  ได้รับยกเว้นอากรขาเข้าสำหรับวัตถุดิบและวัสดุจ       |                  |
| ำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออก |                  |
+---------------------------------------------------+------------------+
| 4.  วันที่เริ่มใช้สิทธิตามบัตรส่งเสริม                       | ตั้งแต่เดือนพฤษภาคม  |
|                                                   | 2553             |
+---------------------------------------------------+------------------+

2. ภาวะอุตสาหกรรมและการแข่งขัน

2.1 ภาวะอุตสาหกรรม

เนื่องจากบริษัทเน้นการจำหน่ายไปยังต่างประเทศสูงกว่าร้อยละ 60 ของผลผลิตทั้งหมดของบริษัท
โดยส่งออกไปยังประเทศญี่ปุ่นเป็นส่วนใหญ่
ทำให้ภาวะตลาดจะพิจารณาความต้องการใช้โครงสร้างเหล็กขนาดใหญ่ของประเทศญี่ปุ่นเป็นหลัก

ความต้องการ

ความต้องการใช้โครงสร้างเหล็กจะขึ้นตรงกับภาวะการก่อสร้างของประเทศญี่ปุ่น
จากการรายงานของ Ministry of Land Infrastructure and Transport
พบว่าความต้องการใช้โครงสร้างเหล็กในประเทศญี่ปุ่นในปี 2552 มีจำนวนทั้งสิ้น 4.10 ล้านตัน
ซึ่งถึงแม้จะมีการปรับลดลงจากปี 2551 ถึง 3.4 ล้านตัน
เนื่องจากผลกระทบจากเศรษฐกิจโดยรวมของโลก
ซึ่งเป็นที่น่าสังเกตว่าถึงแม้ระดับความต้องการใช้โครงสร้างเหล็กในประเทศญี่ปุ่นในปี 2552
จะลดลงเหลือ 4.10 ล้านตันต่อปี แต่ระดับความต้องการใช้โครงสร้างเหล็กในระยะ 3
ปีที่ผ่านก็ยังอยู่ในระดับ 4-7 ล้านตันต่อปี ซึ่งบริษัทฯส่งออกไปญี่ปุ่นเพียงปีละประมาณ
45,000-48,000 ตัน โดยคิดเป็นร้อยละประมาณ 1-2%
ของความต้องการโครงสร้างเหล็กทั้งหมดเท่านั้น

ความต้องการใช้โครงสร้างเหล็กของญี่ปุ่นในช่วงปี 2550-2552

+----------+-----------------------------+-----------------------------+
| ปี        | ความต้องการ (ล้านตัน)          | พื้นที่ก่อสร้างแล้วเสร็จ (1000 ม²)  |
+----------+-----------------------------+-----------------------------+
| 2550     | 7.85                        | 160,991                     |
+----------+-----------------------------+-----------------------------+
| 2551     | 7.50                        | 157,411                     |
+----------+-----------------------------+-----------------------------+
| 2552     | 4.10                        | 115,486                     |
+----------+-----------------------------+-----------------------------+

ที่มา Ministry of Land Infrastructure and Transport (MLIT), Japan

สถานการณ์การก่อสร้างในประเทศญี่ปุ่น

งานก่อสร้างในประเทศญี่ปุ่นส่วนใหญ่จะเป็นการลงทุนจากภาคเอกชนเป็นหลักคิดเป็นร้อยละ 93.04
อีกร้อยละ 6.96 จะป็นการลงทุนจากภาครัฐบาล
ซึ่งเมื่อพิจารณาถึงภาวะการก่อสร้างในญี่ปุ่นสามารถจำแนกการก่อสร้างตามประเภทของการใช้สอยคือ
การก่อสร้างที่อยู่อาศัยและไม่ใช่ที่อยู่อาศัย (Dwelling and Non-dwelling) พบว่าในปี 2552
การก่อสร้างที่อยู่อาศัยและไม่ใช่ที่อยู่อาศัยจะคิดเป็นร้อยละ 62.81 และ 37.19 ตามลำดับ

สำหรับโครงสร้างเหล็กขนาดใหญ่มักใช้ในการก่อสร้างอาคารสูงขนาดใหญ่
ดังนั้นจะไม่ใช้ในก่อสร้างที่พักอาศัยทั่วๆไป ส่วนใหญ่ลักษณะของงานที่ใช้จะได้แก่ อาคารสำนักงาน
โรงแรม ห้างสรรพสินค้า เป็นต้น
โดยในปัจจุบันตลาดหลักของโครงสร้างเหล็กขนาดใหญ่โดยเฉพาะประเภทอาคารสูงนั้น
ความต้องการส่วนใหญ่จะเป็นการก่อสร้างในเมืองหลวง และเมืองขนาดใหญ่ เช่น โตเกียว
นาโกยา โอซากา เป็นต้น

เมื่อพิจารณาถึงลักษณะการก่อสร้างในปี 2552 จะมียอดการใช้จำแนกตามวัสดุที่ใช้ก่อสร้าง ดังนี้ ไม้
มีร้อยละ 41.76 ส่วนโครงสร้างเหล็กและคอนกรีตเสริมเหล็ก มี 34.37 และ 21.03 ตามลำดับ
ซึ่งถึงแม้ว่าในปี 2552 ส่วนแบ่งโครงสร้างเหล็กลดลงประมาณร้อยละ 3.23 ก็ตาม
แต่จะเห็นได้จากส่วนแบ่งตลาดของวัสดุก่อสร้างประเภทโครงสร้างเหล็ก ในปี 2548-2552
เป็นร้อยละประมาณ 34-39 ซึ่งถือว่าสูงอยู่

พื้นที่ก่อสร้างที่สร้างแล้วเสร็จของภาครัฐและเอกชนในญี่ปุ่นในช่วงปี 2548-2552

หน่วย: 1000 ม²

  ------------------------------------------- --------- ------- --------- ------- --------- ------- --------- ------- --------- -------
                                              2548              2549              2550              2551              2552      

                                              ร้อยละ             ร้อยละ             ร้อยละ             ร้อยละ             ร้อยละ     

  1. จำแนกตามประเภทผู้ลงทุน                                                                                                        

  ภาครัฐ                                       9,261     5.0     8,236     4.4     7,358     4.57    7,585     4.82    8,033     6.96

  ภาคเอกชน                                    176,797   95.0    180,839   95.6    153,633   95.43   149,826   95.18   107,453   93.04

  รวม                                         186,058   100.0   188,875   100.0   160,991   100.0   157,411   100.0   115,486   100.0

  2. จำแนกตามประเภทการใช้สอย                                                                                                     

  ที่พักอาศัย                                     113,574   61.0    115,522   61.2    95,885    59.56   96,448    61.27   72,538    62.81

  ไม่ใช่ที่พักอาศัย                                 72,485    39.0    73,353    38.8    65,106    40.44   60,963    38.73   42,948    37.19
  (สำนักงาน/โรงงาน/คลังสินค้า/โรงเรียน/โรงพยาบาล                                                                                     
  ฯลฯ)                                                                                                                          

  รวม                                         186,058   100.0   188,875   100.0   160,991   100.0   157,411   100.0   115,486   100.0

  3. จำแนกตามวัสดุที่ใช้ก่อสร้าง                                                                                                       

  ไม้                                          63,270    34.0    64,181    34.0    56,960    35.38   56,772    36.07   48,225    41.76

  โครงสร้างเหล็กและคอนกรีตเสริมเหล็ก               5,440     2.9     6,373     3.4     5,752     3.57    4,952     3.15    2,753     2.38

  คอนกรีตเสริมเหล็ก                              46,640    25.1    47,350    25.1    35,187    21.86   35,568    22.60   24,280    21.03

  โครงสร้างเหล็ก                                70,067    37.7    70,480    37.3    62,460    38.80   59,181    37.60   39,693    34.37

  วัสดุอื่นๆ                                      641       0.34    491       0.26    632       0.39    938       0.60    535       0.46

  รวม                                         186,058   100.0   188,875   100.0   160,991   100.0   157,411   100.0   115,486   100.0
  ------------------------------------------- --------- ------- --------- ------- --------- ------- --------- ------- --------- -------

ที่มา : Ministry of Land Infrastructure and Transport, Japan

ในการพิจารณาความต้องการก่อสร้างในประเทศญี่ปุ่นนั้น จะมีการใช้ตัวแปร ได้แก่
ใบรับงานก่อสร้างหรือสัญญาการก่อสร้าง (Order received for construction)
ของผู้รับเหมาก่อสร้างในแต่ละปี
เพื่อสามารถใช้เป็นตัวบ่งชี้ให้เห็นถึงความต้องการในการใช้วัสดุก่อสร้างได้
ซึ่งจากการสำรวจถึงใบรับงานก่อสร้างในช่วงปี 2548-2552 พบว่าใบรับงานก่อสร้างในปี 2552
คิดเป็นมูลค่าทั้งสิ้น 41.70 ล้านเยน โดยเป็นการรับงานก่อสร้างของภาครัฐบาล
ภาคเอกชนและผู้รับเหมาช่วงร้อยละ 24.80, 45.90 และ 29.30 ตามลำดับ
ซึ่งในส่วนของผู้รับเหมาภาคเอกชนจะมีใบรับงานก่อสร้างสูงที่สุดคิดเป็นร้อยละ
45.90ของสัญญาการก่อสร้าง ซึ่งได้แก่ งานสาธารณูปโภค ,ก่อสร้างและงานติดตั้งเครื่องจักร
ร้อยละ 16.64 , 73.58 และ 9.79 ตามลำดับ

ใบรับงานก่อสร้างหรือสัญญาการก่อสร้าง (Order received for construction) ในปี
2548-2552

หน่วย: ล้านเยน

[TABLE]

ที่มา : Ministry of Land Infrastructure and Transport, Japan

2.2 การแข่งขัน

ก) ในประเทศ

ในปัจจุบันผู้ผลิตโครงสร้างเหล็กขนาดกลางและเล็กมีเป็นจำนวนมาก
แต่ผู้ประกอบโครงสร้างเหล็กขนาดใหญ่ในประเทศไทยมีน้อยราย
โดยผู้ผลิตส่วนใหญ่จะทำการผลิตเพื่อป้อนกับงานก่อสร้างของบริษัทของตนเป็นหลัก
มากกว่าจะจำหน่ายในเชิงพาณิชย์ ดังนี้

ผู้ประกอบโครงสร้างเหล็กขนาดใหญ่ที่ใช้ในการก่อสร้างในประเทศ มีดังนี้

(1) บมจ. เอสทีพี ไอ

(2) บ. อิตาเลียนไทย ดีเวล๊อปเม้นท์

(3) บ.ซิโน-ไทย เอ็นจิเนียริ่งฯ

(4) บ.เนาวรัตน์พัฒนาการ

(5) ผู้ผลิตอื่นๆ ได้แก่ Thai Herrick/Euromill Engineering/Thai Candic Steel/
    Unithai Shipyard & Engineering/Viswakij Pattana/Wattanapaisal

ที่มา: ผู้ผลิตและตลาดหลักทรัพย์แห่งประเทศไทย

การแข่งขันระหว่างผู้ผลิตในประเทศในลักษณะผลิตภัณฑ์เดียวกันกับบริษัทจึงมีไม่มากเนื่องจากบริษัทส่วนใหญ่ทำเพื่อการก่อสร้างของตนเอง
และบริษัทยังมีโอกาสขยายธุรกิจในต่างประเทศได้อีกมากเนื่องจากผลิตภัณฑ์ที่ได้คุณภาพมาตรฐานและเป็นที่ยอมรับของคู่ค้า

ข) ประเทศญี่ปุ่น

ผู้ผลิตโครงสร้างเหล็กในประเทศญี่ปุ่นที่สำคัญ 12 อันดับแรก ได้แก่

  ------- ---------------------------------- -----------------------------
  No      บริษัท                               กำลังการผลิตปี 2552

  1       KAWADA KOGYO                       100,000

  2       KOMAI TEKKO                        100,000

  3       YAMANE TEKKO KENSETSU              100,000

  4       MCS                                60,000

  5       AGATA TEKKOSYO                     50,000

  6       JFE ENGINEERING                    50,000

  7       KAGAYA                             50,000

  8       KAKUTOU                            50,000

  9       KAWAGISHI KOGYO                    50,000

  10      OOKAWA TRANSTEEL                   40,000

  11      FUJIKI TEKKO                       30,000

  12      WATAHAN TECNOS                     30,000
  ------- ---------------------------------- -----------------------------

ที่มา: Sumisho Tekko Hanbai Co., Ltd., Japan

ทั้งนี้ ผู้ผลิตโครงสร้างเหล็กข้างต้นผลิตและจำหน่ายในลักษณะเดียวกับบริษัท
มิได้มีจุดประสงค์หลักในการผลิตเพื่อใช้ต่อเนื่องในงานรับเหมาก่อสร้าง
เนื่องจากผู้ผลิตที่มีความสามารถในการผลิตให้ได้คุณภาพตามมาตรฐานมีอยู่อย่างจำกัด
การแข่งขันในประเทศญี่ปุ่นจึงอยู่ในกลุ่มของผู้ผลิตที่สามารถผลิตได้ตามมาตรฐานและเป็นไปตามเงื่อนไขที่กำหนดตามกฎหมายของประเทศญี่ปุ่น
นอกจากนี้ ผู้ผลิตโครงสร้างเหล็กในประเทศญี่ปุ่นส่วนใหญ่ยังมีข้อจำกัดเรื่องค่าจ้างแรงงาน
เนื่องจากงานโครงสร้างเหล็กเป็นงานที่เน้นการใช้ฝีมือแรงงานในการประกอบ เชื่อม ตกแต่ง
ซึ่งต้องใช้แรงงานที่มีทักษะและประสบการณ์ ซึ่งแรงงานประเภทนี้ในประเทศญี่ปุ่นจะมีค่าแรงที่สูงมาก
อีกทั้งสถานที่ในการผลิตเพื่อให้ครบวงจรเช่นเดียวกับบริษัทต้องใช้พื้นที่ขนาดใหญ่
ประกอบกับราคาที่ดินในประเทศญี่ปุ่นมีราคาสูงมาก ทำให้ต้นทุนการผลิตที่ประเทศญี่ปุ่นสูง
ทั้งนี้ในปัจจุบันมีผู้ผลิต 3 รายในประเทศญี่ปุ่นที่มีการผลิตครบวงจรเหมือนบริษัท
แต่ผู้ผลิตดังกล่าวมีโรงงานตั้งอยู่ในจังหวัดที่ไกลจากโตเกียว
ซึ่งมีการก่อสร้างโครงการขนาดใหญ่มากกว่าเมืองอื่นๆ
ดังนั้นผู้ผลิตดังกล่าวจะต้องส่งชิ้นงานจากแหล่งผลิตเข้ามาโตเกียวซึ่งค่าขนส่งในญี่ปุ่นมีต้นทุนค่อนข้างแพง
นอกจากนี้การขนส่งในประเทศญี่ปุ่นสำหรับชิ้นงานขนาดใหญ่ยังมีข้อจำกัดบ้าง
ในเรื่องของถนนและสะพานบางแห่งที่ไม่สามารถรองรับได้
ดังนั้นหากพิจารณาจากปัจจัยข้างต้นซึ่งจะกระทบถึงต้นทุนผลิตที่เพิ่มขึ้นของคู่แข่งที่อยู่ในประเทศญี่ปุ่น
จะเห็นได้ว่าบริษัท เอ็ม.ซี.เอส. สตีล จำกัด (มหาชน)
ซึ่งเป็นบริษัทผู้ผลิตโครงสร้างเหล็กในประเทศไทยสามารถแข่งขันกับผู้ผลิตโครงสร้างเหล็กในประเทศญี่ปุ่นได้
อันพิสูจน์ได้จากการที่บริษัทมีการส่งมอบชิ้นส่วนงานโครงสร้างเหล็กขนาดใหญ่ไปญี่ปุ่นอย่างต่อเนื่องและได้มาตรฐานตามที่ต้องการและเพิ่มขึ้นเป็นลำดับโดยสิ้นปี
2552 บริษัทฯมีกำลังการผลิตสูงสุด 60,000 ตันต่อปี
ซึ่งคาดว่าหากโรงงานใหม่ดำเนินการเสร็จสิ้นประมาณเดือนเมษายน ปี 2553
จะมีกำลังการผลิตมากถึง 70,000 ตันต่อปี จึงมีความสามารถในการแข่งขันได้อย่างมีประสิทธิภาพ
โดยมีลูกค้าซึ่งเป็นผู้รับเหมารายใหญ่ในประเทศญี่ปุ่นให้ความไว้วางใจในคุณภาพและมีความต้องการอย่างต่อเนื่อง

2.3 แนวโน้มอุตสาหกรรมและการแข่งขัน

การก่อสร้างของญี่ปุ่นจะขึ้นตรงกับเศรษฐกิจของประเทศ ซึ่งจากการคาดการณ์ในระยะ 2 ปี
ข้างหน้านี้คาดว่าภาวะเศรษฐกิจจะชะลอลงระดับปานกลางถึงมากเนื่องจากผลกระทบของเศรษฐกิจในอเมริกา
ซึ่งแม้จะเติบโตน้อยกว่าปีก่อนหน้าแต่ยังไม่อยู่ในระดับการติดลบของการเติบโตทางเศรษฐกิจ
ซึ่งคาดว่าจะทำให้ภาวะการก่อสร้างและความต้องการใช้โครงสร้างเหล็กในอีก 2
ปีข้างหน้าจะยังมีอยู่แต่ลักษณะของความต้องการจะไม่เพิ่มขึ้นอย่างหวือหวานัก
นอกจากนี้ในด้านต้นทุนการผลิต
ราคาวัตถุดิบซึ่งเป็นตัวแปรสำคัญที่จะกระทบต่อต้นทุนนั้นมีแนวโน้มทรงตัวจนถึงปรับลดลงในระยะปานกลาง
ปัจจัยบวกที่นับเป็นจุดแข็งอีกประการก็คือ
แรงงานในอุตสาหกรรมเป็นแรงงานมีฝีมือที่มีการสั่งสมประสบการณ์มาอย่างดี
ระดับค่าแรงงานที่ยังถูกเมื่อเทียบกับการผลิตในญี่ปุ่น
อีกทั้งความพยายามที่จะปรับปรุงคุณภาพการผลิตให้ได้ตามมาตรฐานการผลิตของญี่ปุ่น
ทำให้คาดว่าการส่งออกโครงสร้างเหล็กของไทยยังอยู่ในสภาพที่แข่งขันได้
อย่างไรก็ตามประเทศจีนจะเป็นคู่แข่งสำคัญในอนาคต
เนื่องจากจีนมีความพร้อมด้านแหล่งวัตถุดิบและแรงงานราคาถูก
แต่ในปัจจุบันการผลิตเพื่อให้ได้มาตรฐานความต้องการของญี่ปุ่นยังต้องมีการปรับปรุงและพัฒนาต่อไป

2.4 ลักษณะลูกค้าและลูกค้ากลุ่มเป้าหมาย

ลักษณะลูกค้าของบริษัทจำแนกได้ดังนี้

1.  ลูกค้าต่างประเทศ ได้แก่ บริษัทรับเหมาก่อสร้างทั่วไปขนาดใหญ่ในประเทศญี่ปุ่น
    ซึ่งเป็นตลาดหลักและมีโครงการก่อสร้างและปริมาณความต้องการใช้โครงสร้างเหล็กจำนวนมาก
    โดยในปี 2552 บริษัทมีสัดส่วนการจำหน่ายให้แก่ลูกค้าต่างประเทศ คิดเป็นประมาณร้อยละ
    100 ของยอดขายรวม โดยจากลูกค้ารายใหญ่ 1 ราย คือ บริษัท คาจิมา คอร์ปเปอเรชั่น
    มีสัดส่วนยอดขายอยู่ที่ประมาณ 51% รองลงมา คือ บริษัท ชิมิสึ คอร์ปเปอเรชั่น 37%
    และบริษัท อาร์ซาฮี คอร์ปเปอเรชั่น 13% ตามลำดับ

2.  ลูกค้าในประเทศ กลุ่มลูกค้าส่วนใหญ่เป็นลูกค้าที่มีความเกี่ยวข้องกับบริษัทญี่ปุ่นเป็นหลักเช่นกัน
    บริษัทจะรับจ้างทำโครงสร้างเหล็กตามความต้องการของลูกค้า
    เนื่องจากลูกค้าในประเทศไม่มีความจำเป็นที่จะใช้เหล็กประเภทพิเศษที่ใช้กับประเทศที่มีแผ่นดินไหว
    เหล็กที่ใช้จึงเป็นเหล็กธรรมดาทั่วไป ลูกค้าเป้าหมายจะเป็นโรงงาน อาคารก่อสร้าง โดยในปี
    2552 บริษัทไม่มียอดขายสำหรับงานในประเทศ
    เนื่องจากบริษัทฯมีงานของญี่ปุ่นที่รับไว้ล่วงหน้าแล้วและความเหมาะสมของงานในประเทศกับแผนงานของบริษัทฯไม่ตรงกัน
    ทำให้ไม่มีงานในปี 2552

บริษัทมีโอกาสที่จะขยายตลาดใหม่ในประเทศจีน และประเทศแถบยุโรป รวมทั้งไต้หวัน
ซึ่งทางบริษัทรับเหมาก่อสร้างทั่วไปขนาดใหญ่ในประเทศญี่ปุ่นได้เข้าไปแข่งขันแล้ว
และโอกาสที่บริษัทจะจำหน่ายสินค้าให้แก่ผู้รับเหมาดังกล่าว
นั้นมีมากเนื่องจากได้รับความเชื่อถือและมีความสัมพันธ์ที่ดีกับทางผู้รับเหมาเหล่านั้นอยู่แล้ว

2.5 กลยุทธ์การแข่งขัน

เนื่องจากการประกอบธุรกิจของบริษัทเป็นการรับจ้างผลิตโครงสร้างเหล็กขนาดใหญ่ส่งออกไปประเทศญี่ปุ่นเป็นหลัก
สินค้าของบริษัทจึงต้องมีคุณภาพได้รับมาตรฐานเป็นที่ยอมรับในประเทศญี่ปุ่น
ดังนั้นบริษัทจึงได้รักษาคุณภาพชิ้นงานที่ผลิตให้ได้ตามมาตรฐานอย่างต่อเนื่อง
ตลอดจนมีสัญญางานล่วงหน้าระยะยาว ทำให้บริษัทมีคำสั่งซื้อสินค้าอย่างต่อเนื่องจากประเทศญี่ปุ่น
โดยบริษัทมี กลยุทธ์การแข่งขัน ดังนี้

(1) ด้านผลิตภัณฑ์

บริษัทเน้นการควบคุมคุณภาพของผลิตภัณฑ์ให้ได้มาตรฐาน โดยใช้ระบบมาควบคุมการทำงาน
และพนักงานจะต้องรู้งานที่ตัวเองทำมากที่สุด เพื่อยืนยันการควบคุมคุณภาพ
บริษัทจะมีเอกสารระบุขั้นตอนการทำงานและบันทึกการตรวจการควบคุมผลิตภัณฑ์ให้ได้มาตรฐาน
ปัจจุบันชิ้นงานที่ผลิตส่วนใหญ่เป็นการผลิตสำหรับโครงการก่อสร้างในประเทศญี่ปุ่น
โดยในการผลิตบริษัทได้ลงทุนในเครื่องจักรที่ทันสมัยและได้รับการถ่ายทอดเทคโนโลยีจากประเทศญี่ปุ่น
ตลอดจนบริษัทมีห้องทดลอง (Test Room) ที่ได้รับมาตรฐาน ISO / IEC 17025 : 2005
ซึ่งเป็นข้อกำหนดทั่วไปว่าด้วยความสามารถของห้องปฏิบัติการทดสอบและห้องปฏิบัติการสอบเทียบ
เพื่อทดสอบและควบคุมคุณภาพของชิ้นงาน นอกจากนั้นบริษัทได้รับการรับรองมาตรฐาน “H” class
fabricator จาก Japan Steel Structure Appraisal Center, Ltd. ของประเทศญี่ปุ่น
ที่ออกให้กับโรงงานที่ผลิตโครงสร้างเหล็กที่ได้มาตรฐานดีเยี่ยมเท่ากับโครงสร้างเหล็กที่ประเทศญี่ปุ่น
นอกจากนั้นบริษัทได้รับใบรับรองมาตรฐานผลิตภัณฑ์อุตสาหกรรม (มอก.) สำหรับการขึ้นรูปตัว H
และได้รับการรับรองมาตรฐานคุณภาพ ISO 9001:2008 ระบบบริหารและจัดการคุณภาพ
รวมทั้งยังได้รับมาตรฐานของอเมริกัน รับรองคุณภาพระบบงานโครงสร้างเหล็ก ( American
institute of steel Construction : AISC ) ซึ่งในปี 2553
บริษัทฯจะดำเนินการขอมาตรฐาน S Grade จากประเทศญี่ปุ่น
เพื่อรองรับงานโครงสร้างในญี่ปุ่นให้หลากหลายมากขึ้น

(2) ด้านการกำหนดราคา

บริษัทจะพิจารณาราคาโดยให้ลูกค้าซึ่งเป็นผู้รับเหมาก่อสร้างขนาดใหญ่เป็นฝ่ายเสนอราคาที่ต้องการซื้อให้บริษัทพิจารณาก่อน
โดยบริษัทจะพิจารณาการเสนอราคาโดยคำนึงถึงต้นทุนวัตถุดิบและค่าใช้จ่ายประกอบอื่นๆ
โดยให้แผนกประมาณราคา (Estimate) ฝ่ายประมาณราคาและวางแผน
คำนวณต้นทุนตามแบบงานและปริมาณงาน ประกอบกับการพิจารณาของผู้บริหาร
และถ้าพิจารณาว่าเหมาะสมแล้ว บริษัทจะตกลงรับงานตามงบประมาณของลูกค้า
และจัดทำสัญญาต่อไป

(3) ด้านการจำหน่ายและช่องทางการจำหน่าย

บริษัทมีการจัดจำหน่ายให้กับลูกค้าโดยตรง
ไปยังกลุ่มลูกค้าผู้รับเหมาขนาดใหญ่และลูกค้าที่มีโครงการก่อสร้าง
โดยบริษัทมีการจัดจำหน่ายโดยตรงให้กับลูกค้าในประเทศญี่ปุ่นถึงประมาณร้อยละ 90
ของปริมาณการจำหน่าย บริษัทมักได้รับรายการสั่งซื้อจากลูกค้าอย่างน้อย 6 เดือน ถึง 1 ปีล่วงหน้า
ทำให้บริษัทไม่มีปัญหาเรื่องการจัดจำหน่าย นอกจากนี้
สินค้าของบริษัทมีคุณภาพได้รับมาตรฐานเป็นที่ยอมรับในประเทศญี่ปุ่น
และบริษัทได้รักษาคุณภาพชิ้นงานที่ผลิตให้ได้ตามมาตรฐานอย่างต่อเนื่อง
ตลอดมีสัญญางานล่วงหน้าระยะยาว ทำให้บริษัทมีคำสั่งซื้อสินค้าอย่างต่อเนื่องจากประเทศญี่ปุ่น

ลักษณะการจัดทำสัญญา

ในการซื้อขายผลิตภัณฑ์ บริษัทจะมีขั้นตอนการดำเนินงานด้านการทำสัญญากับลูกค้าหลังจากที่มีการ 1)
ได้รับแผนสั่งซื้อจากลูกค้า, 2) คำนวณต้นทุน, 3) เสนอราคา, 4)
ลูกค้าตกลงที่จะสั่งซื้อสินค้าและได้ทำคำสั่งซื้อให้แก่บริษัท
ทั้งนี้การทำสัญญาจะดำเนินการในช่วงก่อนการผลิตหรือระหว่างผลิต แต่ก่อนการส่งมอบงานงวดแรก
โดยสัญญาที่บริษัททำกับลูกค้าจะเป็นสัญญามาตรฐานของบริษัท โดยระบุชื้อผู้ซื้อ ผู้ขาย
และมูลค่าของผลิตภัณฑ์ เป็นต้น

3. การจัดหาผลิตภัณฑ์

3.1 โรงงาน อุปกรณ์ และเครื่องจักร

บริษัทมีโรงงานตั้งอยู่ที่ 70 หมู่ 2 ตำบลช้างใหญ่ อำเภอบางไทร จังหวัดพระนครศรีอยุธยา
บนพื้นที่ประมาณ 189 ไร่ ประกอบด้วยโรงงานผลิตเหล็ก 11 โรง พื้นที่ประมาณ 43,500 ตร.ม.
,หอพัก, โรงอาหารและอื่นๆประมาณ 12,000 ตร.ม. และลานสต๊อกวัตถุดิบประมาณ 31,000
ตร.ม.

อุปกรณ์และเครื่องจักรหลักในการผลิตโครงสร้างเหล็กเป็นอุปกรณ์ที่ทันสมัยและเป็นเครื่องที่ผลิตจากผู้ผลิตประเทศญี่ปุ่นเป็นส่วนใหญ่
ซึ่งประกอบด้วย

-   เครื่องจักรตัดแบบโดยใช้แก๊ส (CNS-Gas Cutting Machine)
    ใช้ตัดแผ่นเหล็กโดยใช้แรงดันและแก๊ส LPG

-   เครื่องจักรขึ้นรูปคานรูป H (Build-up H-beam Machine)
    ใช้นำชิ้นงานแผ่นเหล็กที่ตัดแล้วได้ขนาดมาขึ้นรูปโดยเอาเครื่องจักรเชื่อมยึดเป็นรูปคานกึ่งอัตโนมัติ

-   เครื่องจักรขึ้นรูปเสา (Build-up Box Machine)
    ใช้นำชิ้นงานแผ่นเหล็กที่ตัดแล้วได้ขนาดมาขึ้นรูปโดยเอาเครื่องจักรเชื่อมยึดเป็นรูปเสากึ่งอัตโนมัติ

-   เครื่องเจาะรู (CNS-Drilling Machine) ใช้เจาะรูชิ้นงานที่เป็นคาน (beam)
    โดยปกติเจาะรูที่หัวท้ายคาน (beam)

-   เครื่องเชื่อม (Welding Machine) ใช้สำหรับเชื่อมชิ้นงานที่ขึ้นรูปเป็นเสา (column)
    หรือคาน (beam) โดยเป็นการเชื่อมยึดถาวร
    มีทั้งเครื่องเชื่อมอัตโนมัติและเครื่องเชื่อมกึ่งอัตโนมัติ

กำลังการผลิตและการใช้กำลังการผลิต ปี 2550-2552 สรุปได้ดังนี้

  ------------------------- -------------- ---------------- ----------------
  หน่วย : ตันต่อปี              2550           2551             2552

  กำลังการผลิตเต็มที่            60,000         60,000           60,000

  การใช้กำลังการผลิต           50,999         47,408           48,294

  ร้อยละของการใช้กำลังการผลิต   84.99          79.01            80.49
  ------------------------- -------------- ---------------- ----------------

ขั้นตอนการผลิต

ขบวนการผลิตจะเริ่มตั้งแต่ การนำแผ่นเหล็กรีดร้อนคุณภาพสูง (Special Hot rolled steel)
มาตัดให้ได้ขนาดที่ต้องการ
โดยฝ่ายแบบและสารสนเทศจะนำแบบที่ได้รับจากลูกค้ามาเขียนแบบสำหรับผลิต
จากนั้นนำแผ่นเหล็กมาขึ้นรูปประกอบเข้าด้วยกันด้วยการเชื่อมเป็นรูปทรงต่างๆ เช่น เสา (Column
Box) หรือคาน (Beam) โดยใช้ลวดเชื่อมเป็นวัสดุในการเชื่อมต่อ
จากนั้นนำชิ้นส่วนประกอบที่เกี่ยวข้อง เช่น เหล็กลวด ท่อเหล็ก แผ่นเหล็ก
ตามแบบมาเชื่อมต่อให้ครบ ขั้นสุดท้ายปรับแต่งให้งานได้ตามคุณภาพที่ต้องการ

แผนภูมิแสดงขั้นตอนการผลิตคาน (Beam)

แผนภูมิแสดงขั้นตอนการผลิตเสา (Box)

3.2 การจัดหาและแหล่งที่มาของวัตถุดิบ

วัตถุดิบ

วัตถุดิบในการผลิตที่สำคัญได้แก่ เหล็กแผ่นรีดร้อนคุณภาพสูง (Special hot rolled sheet)
[1] โดยคิดเป็นสัดส่วนประมาณร้อยละ 98 ของวัตถุดิบทั้งหมดที่ใช้ในการผลิต
นอกนั้นจะได้แก่ชิ้นส่วนประกอบอื่นๆ เช่น เหล็กฉากตัว L หรือแชนเนล เหล็กเส้น ท่อเหล็ก เป็นต้น
เพื่อใช้เป็นส่วนประกอบย่อยตามลักษณะงานโครงสร้างเหล็กซึ่งบริษัทสั่งซื้อจากในประเทศ
นอกจากนี้ยังมีวัสดุสิ้นเปลืองที่ใช้ในขบวนการผลิตได้แก่ ลวดเชื่อม และ flux เป็นต้น
ซึ่งมีลักษณะการใช้งานเพื่อเชื่อมมุม เชื่อมชน เชื่อมประกอบส่วน
โดยมีการนำเข้าจากประเทศญี่ปุ่นและเกาหลี รวมทั้งการสั่งซื้อจากในประเทศบางส่วน (
กรณีเป็นงานในประเทศ ที่ไม่ต้องใช้เหล็กคุณภาพสูง )

เนื่องจากผลิตภัณฑ์ของบริษัทจะเน้นด้านคุณภาพ
ผู้ผลิตในประเทศยังไม่สามารถผลิตเหล็กแผ่นรีดร้อนคุณภาพสูงที่ใช้ในการผลิตได้
ทำให้ปัจจุบันยังคงต้องนำเข้าเหล็กแผ่นรีดร้อนจากต่างประเทศทั้งหมดโดยร้อยละ 100
ของมูลค่าการสั่งซื้อเหล็กแผ่นรีดร้อนคุณภาพสูง โดยบริษัทสั่งซื้อจาก บริษัท เจ.เอฟ.อี สตีล
คอร์ปเปอเรชั่น (JFE Steel Corporation)
ซึ่งเป็นผู้ผลิตรายใหญ่ในประเทศญี่ปุ่นในสัดส่วนประมาณร้อยละ 85 (ข้อมูลปี 2552 )
ของมูลค่าการสั่งซื้อวัตถุดิบทั้งหมดของบริษัททีเหลือเป็นการซื้อจากผู้ผลิตในประเทศเกาหลี
ทั้งนี้วัตถุดิบดังกล่าวมีผู้ผลิตน้อยรายโดยญี่ปุ่นเป็นผู้ผลิตรายใหญ่ในตลาดโลก
และในอดีตถึงปัจจุบันบริษัทไม่เคยประสบปัญหาในการจัดซื้อแผ่นเหล็กรีดร้อนคุณภาพสูงดังกล่าว
เนื่องจากบริษัทมีความสัมพันธ์ทางธุรกิจที่ดีกับผู้ผลิตแผ่นเหล็กรีดร้อนคุณภาพสูงรายดังกล่าว
ประกอบกับมีการตกลงสั่งซื้อเป็นระยะเวลาล่วงหน้าประมาณ 6 เดือน

ราคาวัตถุดิบ

เหล็กแผ่นรีดร้อนคุณภาพสูงซึ่งเป็นวัตถุดิบหลักในการผลิตมีราคาปรับตัวสูงขึ้นในช่วง 3
ปีที่ผ่านมาแต่ในปี 2552 ราคาเหล็กมีการปรับตัวสูงขึ้นตอนต้นปี
และได้ปรับตัวลดลงในช่วงครึ่งปีหลังทำให้ราคาเหล็กปรับลดลงในปี 2552 เปรียบเทียบกับปี 2551
ประมาณ 6.7 %
ซึ่งโดยปกติบริษัทฯไม่ได้รับผลกระทบจากความผันผวนของราคาวัตถุดิบดังกล่าวมากนักเนื่องจากการกำหนดราคาขายของบริษัทฯมีความยืดหยุ่นและสามารถปรับเปลี่ยนได้ตามราคาวัตถุดิบที่เปลี่ยนแปลงไป
แต่อาจจะได้รับประโยชน์หากมีการซื้อเหล็กที่ถูกลง

บริษัทมีขั้นตอนในการสั่งซื้อวัตถุดิบคือ 1) แผนกต้นสังกัด เช่น ฝ่ายผลิต หรือ
แผนกต้นสังกัดที่ต้องการสั่งซื้อวัตถุดิบจัดทำใบเสนอซื้อส่งให้ฝ่ายจัดหา 2)
ฝ่ายจัดหาจะทำการตรวจสอบความถูกต้องและออกใบสั่งซื้อเพื่อให้ผู้บริหารอนุมัติ 3)
เมื่อผู้บริหารอนุมัติการสั่งซื้อ จะทำการส่งใบสั่งซื้อให้แก่ผู้ขายสินค้า 4)
ผู้ขายสินค้าจะส่งสินค้าให้แก่บริษัทโดยปฏิบัติตามเงื่อนไขในใบสั่งซื้อ ได้แก่ รายการสินค้า
ราคาที่ตกลง ระยะเวลา ปริมาณ สถานที่ เป็นต้น สำหรับการสั่งซื้อแผ่นเหล็กจากบริษัท
เจ.เอฟ.อี. สตีล คอร์ปเปอเรชั่น บริษัทจะสั่งซื้อโดยออกใบสั่งซื้อให้แก่ บริษัท ซูมิโตโม
คอร์ปเปอเรชั่น ซึ่งเป็นบริษัท Trading Company ทำหน้าที่เป็นตัวกลางในการสั่งซื้อ

3.3 ผลกระทบต่อสิ่งแวดล้อม

กระบวนการผลิตของบริษัทไม่ก่อให้เกิดมลภาวะ
ทั้งนี้บริษัทได้ให้ความสำคัญในการดูแลและรักษาสิ่งแวดล้อม
โดยจัดให้มีระบบการบำบัดน้ำเสียและกำจัดขยะภายในโรงงานถูกต้องตามมาตรฐานของกระทรวงอุตสาหกรรม
ทั้งนี้บริษัทได้รับการตรวจสอบโรงงานอย่างสม่ำเสมอทุกปีภายใต้การควบคุมดูแลของกรมโรงงานอุตสาหกรรม
ซึ่งผลการตรวจสอบตามหนังสือรับรองจากสำนักงานอุตสาหกรรมจังหวัดพระนครศรีอยุธยา และในปี
2551 บริษัทฯยังได้รับการรับรอง มาตรฐานความปลอดภัย อาชีวอนามัย
และสภาพแวดล้อมในการทำงาน ( BS OHSAS 18001 : 2007 )
จึงสามารถสรุปได้ว่าสภาพโรงงานและสภาพแวดล้อมต่างๆในบริเวณโรงงานอยู่ในเกณฑ์มาตรฐาน
ไม่ก่อให้เกิดปัญหาใด ๆ ต่อสภาพแวดล้อม

4. งานที่ยังไม่ส่งมอบ

 ณ วันที่ 31 ธันวาคม 2552 บริษัทมีงานที่ยังไม่ได้ส่งมอบดังนี้

+------------+--------+-----+-------+---+--------+-------+----+-----+
| งา         | ลูกค้า   | ม   | ม     |   | กำหน   | ที่ตั้ง/ป | ม  | กำล |
| นที่ยังไม่ได้ส่ง |        | ูลค่า | ูลค่าที่ย |   | ดส่งมอบ | ระเทศ | ีสัญ | ังจัด |
|            |        | รวม | ังไม่ได |   |        |       | ญา | ทำส |
| มอบ        |        | โดย | ้ส่งมอบ |   |        |       |    | ัญญา |
|            |        | ประ |       |   |        |       |    |     |
|            |        | มาณ |       |   |        |       |    |     |
|            |        |     |       |   |        |       |    |     |
|            |        | (ล  |       |   |        |       |    |     |
|            |        | ้านเ |       |   |        |       |    |     |
|            |        | ยน) |       |   |        |       |    |     |
+------------+--------+-----+-------+---+--------+-------+----+-----+
|            |        |     | (ล้า   | ร |        |       |    |     |
|            |        |     | นเยน) | ้อ |        |       |    |     |
|            |        |     |       | ย |        |       |    |     |
|            |        |     |       | ล |        |       |    |     |
|            |        |     |       | ะ |        |       |    |     |
+------------+--------+-----+-------+---+--------+-------+----+-----+
| OSAKI      | KAJIMA | 2,  | 2,154 | 7 | 2553   | Japan | /  |     |
|            |        | 889 |       | 5 |        |       |    |     |
+------------+--------+-----+-------+---+--------+-------+----+-----+
| TOYOSU 3-3 | KAJIMA | 1,  | 128   | 7 | 2553   | Japan | /  |     |
|            |        | 756 |       |   |        |       |    |     |
+------------+--------+-----+-------+---+--------+-------+----+-----+
| AKASAKA    | KAJIMA | 524 | 414   | 7 | 2553   | Japan | /  |     |
| 2-3        |        |     |       | 9 |        |       |    |     |
+------------+--------+-----+-------+---+--------+-------+----+-----+
| KI         | KAJIMA | 934 | 833   | 8 | 2553   | Japan | /  |     |
| TASHINJUJU |        |     |       | 9 |        |       |    |     |
+------------+--------+-----+-------+---+--------+-------+----+-----+
| KODANSHA   | KAJIMA | 897 | 450   | 5 | 2553   | Japan | /  |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| K PROJECT  | S      | 497 | 497   | 1 | 2553   | Japan | /  |     |
|            | HIMIZU |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| NAKANO     | S      | 2,  | 2,889 | 1 | 2553   | Japan |    | /   |
|            | HIMIZU | 889 |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| SHINJUKU 6 | KAJIMA | 2,  | 2,282 | 1 | 2553   | Japan |    | /   |
|            |        | 282 |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+
| YAESU      | KAJIMA | 540 | 540   | 1 | 2553   | Japan |    | /   |
| NORTH 2    |        |     |       | 0 |        |       |    |     |
|            |        |     |       | 0 |        |       |    |     |
+------------+--------+-----+-------+---+--------+-------+----+-----+

หมายเหตุ: ทุกโครงการเป็นโครงการที่เปิดเผยในหมายเหตุประกอบงบการเงิน ณ 31 ธ.ค.
2552

[1] ^(?) เหล็กแผ่นรีดร้อนคุณภาพสูงที่บริษัทใช้ในการผลิต : พิกัดอัตราภาษีศุลกากร
(Harnonized code) ระดับ 7 digit = 7208.510 คำจำกัดความคือ
ผลิตภัณฑ์เหล็กแผ่นรีดทำด้วยเหล็กหรือเหล็กกล้าไม่เจือ ประเภทอื่นๆ ไม่เป็นม้วน มีความกว้างตั้งแต่
600 มิลลิเมตรขึ้นไป ได้จากการรีดร้อน ไม่หุ้มติด ไม่ชุบ หรือไม่เคลือบ และมีความหนาตั้งแน่ 10
มิลลิเมตรขึ้นไป